S-251/2011

Mál þetta, sem dómtekið var 7. apríl sl., er höfðað með ákæru útgefinni af lögreglustjóranum á höfuðborgarsvæðinu 15. febrúar 2011 á hendur G-kk-þgf S-kk-þgf G-kk-þgf, kennitala 000000-0000, Suðurvangi 19a, Hafnarfirði, og I-kk-þgf A-kk-þgf, kennitala 000000-0000, Kvistavöllum 23, Hafnarfirði,

á hendur ákærðu báðum „fyrir þjófnað:

I. (007-2010-32443)

Með því að hafa fimmtudaginn 20. maí 2010, í félagi, brotist inn í íbúðarhúsnæðið að Skúlaskeið 8 í Hafnarfirði, með því að losa stormjárn á glugga húsnæðisins og stolið þaðan tveimur tölvuturnum af gerðunum, Medion og Siemens, tölvuflatskjá af gerðinni Medion og sjónvarpsflatskjá að óþekktu verðmæti.

Telst þetta varða við 244. gr. almennra hegningarlaga nr. 19/1940.

Í máli þessu gerir M-kvk-nf B-kvk-nf, þá kröfu fh. Sjóvá Almennra trygginga hf. kt. 000000-0000 að ákærðu verði dæmdir til að greiða skaðabætur að fjárhæð kr. 49.231 auk vaxta samkvæmt 8. gr. vaxtalaga um vexti og verðtryggingu nr. 38/2001 frá tjónsdegi. Síðar dráttarvaxta samkvæmt 9. gr., sbr. 1. mgr. 6. gr. sömu laga að liðnum mánuði frá birtingu kröfunnar til greiðsludags.

Á hendur ákærða G-x-x S-kk-þgf (sic):

II. (007-2010-43105)

Fyrir þjófnað, með því að hafa aðfaranótt mánudagsins 5. júlí 2010, brotist inn í Krísuvíkurskóla með því að fara inn um glugga á húsnæði skólans og stolið þaðan fimm fartölvum af gerðunum Dell, IBM og Lenovo, sex farsímum af gerðinni Nokia, skjávarpa af gerðinni Dell, lyfjum og 25 til 30.000 krónum í reiðufé.

Telst þetta varða við 244. gr. almennra hegningarlaga nr. 19/1940.

III. (008-2010-8084)

Fyrir fíkniefnalagabrot, með því að hafa fimmtudaginn 12. ágúst 2010, í komusal flugstöðvar Leifs Eiríkssonar í Keflavík, haft í vörslum sínum 0,97 grömm af tóbaksblönduðu kannabisefni sem lögregla fann við leit á ákærða umrætt sinn.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Á hendur ákærða I-kk-þgf(sic):

IV. (007-2010-36443)

Fyrir fíkniefnalagabrot, með því að hafa aðfaranótt laugardagsins 5. júní 2010, í bifreiðinni SL-957, haft í vörslum sínum 2,78 grömm af tóbaksblönduðu kannabisefni sem ákærði framvísaði til lögreglu er afskipti voru höfð af honum í fyrrnefndri bifreið við Öskjuhlíðarveg í Reykjavík.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt að þau fíkniefni sem hald var lagt á verði gerði upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í samræmi við ákvæði 169. gr. laga nr. 88/2008 var þáttur G-kk-ef klofinn frá og dæmdur sem mál nr. S-443/2011.

Er þáttur I-kk-ef því nú einn til meðferðar.

Ákærði I-kk-nf krefst vægustu refsingar er lög leyfa og að bótakröfu verði vísað frá dómi.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 23. desember 1990 og hefur ekki áður sætt refsingum sem hér skipta máli. Ákærði G-kk-nf féllst á að greiða bótakröfu, vegna góss sem hann lagði hendur á, og var dæmdur til greiðslu hennar í máli S-443/2011 og þykir því rétt að henni verði vísað frá gagnvart ákærða I-kk-þgf

Er refsing ákærða hæfilega ákveðin fangelsi í 30 daga. Rétt þykir að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá verður ákærði dæmdur til greiðslu sakarkostnaðar sbr. 218. gr. laga nr. 88/2008, eins og segir í dómsorði auk þess sem hann skal sæta upptöku á fíkniefnum sem lögregla lagði hald á við rannsókn málsins.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, I-kk-nf A-kk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði sem sakarkostnað málsvarnarlaun skipaðs verjanda síns G-kk-ef S-x-x R-kk-ef hdl. 75.300 að meðtöldum virðisaukaskatti.

Þá sæti ákærði upptöku á 2,78 g af tóbaksblönduðu kannabisefni.

S-kk-nf S-kk-nf